Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 103

2. A mester tevékenységi területe és feladatköre — Felvonóberendezések veszélytelenítési módjának meghatározása. — Felvonóberendezések bontási technológiájának meghatározása. — Felvonóberendezések szakszerű bontása, bontási munkák irányítása. — Építészeti és telepítési tervek értelmezése. — Gépház bemérés, fődarabok és szerelvények helyének kitűzése. — Felvonóakna bemérése, homloksík kitűzés. — Vezetősín, aknaajtó és az aknai szerelvények helyének kitűzése. — Állványozási terv készítése. — Munkaterület átvétel, szakipari feladatok meghatározása. — Építési napló vezetése, kapcsolódó szakipari munkák ütemezése. — Szereléstechnológia meghatározása — gyári előírások alapján. — Felvonószerelés, felvonószerelés irányítása. — A felszerelt felvonó behangolása, funkcionális ellenőrzése. — Felvonóberendezés műszaki átadás lebonyolítása. — Karbantartási ciklus idők és tevékenységek meghatározása. — Karbantartási technológia kidolgozása. — Felvonóberendezések karbantartása, karbantartási munkák irányítása. — Felvonóberendezések biztonsági berendezéseinek funkcionális ellenőrzése. — Felvonóberendezések műszaki állapotának felmérése. — Javítási munkákhoz szükséges anyagok felmérése. — Felvonóberendezések javítási technológiájának meghatározása. — Felvonóberendezések javítása, javítási munkák irányítása. — Teheremelő segédszerkezetek, tartók szilárdsági méretezése. — Teheremelő segédszerkezetek megtervezése, legyártása. — Géptartók, vezetősíngyámok megtervezése, legyártása. — Javítási munkához szükséges beállító és célszerszámok elkészítése. — Árajánlat készítés, szerződés kötés. — Utókalkuláció készítés, számlázás. III. Szakmai követelmények

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes